Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2020/C 229/06)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„RUCHÈ DI CASTAGNOLE MONFERRATO“

Referenčna številka: PDO-IT-A1258-AM03

Datum obvestila: 4. 5. 2020

OPIS ODOBRENIH SPREMEMB IN RAZLOGI ZANJE

1. Vključitev kategorije „Riserva“

Opis: predvidena je vključitev kategorije „Ruchè di Castagnole Monferrato“ z izrazom „Riserva“.

Razlog: ZOP „Ruchè di Castagnole Monferrato“ se trenutno nanaša samo na vrsto vina z enakim imenom, tj. vino, ki ga številni proizvajalci že dolgo zorijo in starajo tudi v lesenih vsebnikih ali sodih. Zato je bilo na podlagi pridobljenih izkušenj odločeno, da se opredeli ta kategorija z izrazom „Riserva“, ki predvideva najmanj 24-mesečno staranje, od tega najmanj 12 mesecev v lesenih vsebnikih. Organoleptične lastnosti tega visokokakovostnega vina, ki se razvijejo s staranjem, zajemajo kompleksne vonje, eleganco in popolno ravnovesje, zaradi katerih ima vino mehkejše tanine, poln okus ter dolg pookus. Sedanji ZOP je torej dodana ta kategorija bolj strukturiranega vina, ki je zelo cenjeno zlasti pri potrošnikih iz tretjih držav, kot so Japonska in Združene države Amerike. Sprememba se nanaša na člene 1, 4, 5, 6 in 7 specifikacije proizvoda ter točko 4 enotnega dokumenta.

2. Največji donosi

Opis: določen je bil donos na hektar za novo kategorijo z izrazom „Riserva“.

Razlog: sprememba zaradi vključitve kategorije „Ruchè di Castagnole Monferrato Riserva“, katere donos na hektar je enak donosu osnovnega vina, tj. 9 ton grozdja in 63 hektolitrov vina. Ta zelo omejeni donos je prilagojen proizvodnji te kategorije vina, proizvajalci ZOP, ki želijo stalno izboljševati kakovostne lastnosti tega vina, primernega za staranje, pa donos pogosto še bolj omejijo. Sprememba se nanaša na točko 5(b) enotnega dokumenta (Največji donosi) ter člena 4 in 5 specifikacije proizvoda.

3. Enološki postopki

Opis: navedba najkrajšega obdobja staranja za kategorijo „Ruchè di Castagnole Monferrato Riserva“.

Razlog: v skladu z veljavno zakonodajo je določen čas staranja, ki za rdeča vina, ki naj bi bila označena z izrazom „Riserva“, ne sme biti krajši od dveh let.

Sprememba se nanaša na člena 5 in 7 specifikacije proizvoda.

4. Opis vin

Opis: navedeni so opisniki nove kategorije „Ruchè di Castagnole Riserva“.

Razlog: zaradi vključitve nove kategorije „Ruchè di Castagnole Monferrato Riserva“ je bilo treba opredeliti organoleptične ter fizikalno-kemijske lastnosti vina, danega na trg.

Sprememba se nanaša na člen 6 specifikacije proizvoda (Lastnosti proizvoda, danega na trg) in točko 4 enotnega dokumenta (Opis vin).

5. Tradicionalni izraz „Riserva“

Opis: izraz „Riserva“.

Razlogi: za označevanje in predstavitev vin, staranih najmanj dve leti, je predvidena uporaba izraza „Riserva“. Ta kategorija vina je cenjena pri potrošnikih, ki imajo radi bolj strukturirana vina, kot so vina, proizvedena na območju proizvodnje ZOP „Ruchè di Castagnole Monferrato“, ki se tradicionalno starajo tudi v lesenih vsebnikih ali sodih. To omogoča tudi razširitev ponudbe vin na trgu.

Sprememba se nanaša na točko 1.3.2b enotnega dokumenta (Druge informacije – Tradicionalni izrazi).

6. Sistemi zapiranja

Kar zadeva kategorijo „Ruchè Castagnole Monferrato“, so zdaj namesto uporabe izključno plutovinastega zamaška dovoljeni vsi zamaški, odobreni z veljavno zakonodajo, razen kronastega zamaška, da se omogoči večja prožnost pri preskušanju novih sistemov zapiranja in sposobnosti odzivanja na priložnosti za umestitev na različne trge Unije in mednarodne trge.

Za kategorijo „Ruchè di Castagnole Monferrato“ z izrazom „Riserva“ je dovoljena izključno uporaba enodelnega plutovinastega zamaška, saj naj bi bil ustreznejši za poudarjanje prestiža in kakovosti te nišne proizvodnje.

Sprememba se nanaša na člen 8 specifikacije proizvoda in točko 9 enotnega dokumenta (Drugi pogoji: dodatne določbe o označevanju).

7. Formalne spremembe

— V členu 6 specifikacije proizvoda je črtan odstavek 2, ker je zaradi veljavne zakonodaje postal zastarel.

— V členu 10 specifikacije proizvoda (Podatki o nadzornem organu) so posodobljeni sklici na zakonodajo.

— V točki 1.2.1 enotnega dokumenta so posodobljeni podatki o konzorciju za zaščito (Consorzio di tutela).

ENOTNI DOKUMENT

1. Ime proizvoda

Ruchè di Castagnole Monferrato

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vin

„Ruchè di Castagnole Monferrato“, tudi z navedbo vinograda

Barva: rubinasto rdeča z rahlimi vijoličnimi odsevi, ki se lahko včasih nagiba k oranžni.

Vonj: intenziven, obstojen, rahlo aromatičen, saden in tudi začimben v primeru ustreznega staranja.

Okus: suh, okrogel, harmoničen, včasih rahlo taninski, srednjega telesa, z rahlim aromatičnim pookusom in morebitnimi notami lesa.

Najmanjši volumenski delež skupnega alkohola: 12,50 vol. %.

Najmanjši ekstrakt brez sladkorja: 21 g/l.

Vsi analitski parametri, ki niso navedeni v spodnji preglednici, so skladni z omejitvami iz zakonodaje države članice in zakonodaje Unije.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4 grame na liter, izražene kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

„Ruchè di Castagnole Monferrato Riserva“

Barva: rubinasto rdeča, ki se nagiba k oranžni.

Vonj: intenziven, obstojen, rahlo aromatičen in začimben.

Okus: suh, okrogel, harmoničen, včasih rahlo taninski, srednjega telesa, z rahlim aromatičnim pookusom in notami lesa.

Najmanjši volumenski delež skupnega alkohola: 12,50 vol. %; z navedbo „vinograda“ najmanj 12,50 vol. %.

Najnižja vsebnost skupnih kislin: 4 g/l.

Najmanjši ekstrakt brez sladkorja: 21 g/l.

Vsi analitski parametri, ki niso navedeni v spodnji preglednici, so skladni z omejitvami iz zakonodaje države članice in zakonodaje Unije.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4 Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

a. Posebni enološki postopki

JIH NI.

b. Največji donosi

„Ruchè di Castagnole Monferrato“

63 hektolitrov na hektar

„Ruchè di Castagnole Monferrato Riserva“

63 hektolitrov na hektar

6. Razmejeno geografsko območje

Območje proizvodnje leži v pokrajini Asti v deželi Piemont in zajema občine Castagnole Monferrato, Grana, Montemagno, Portacomaro, Refrancore, Scurzolengo in Viarigi.

7. Glavne sorte vinske trte

Barbera N.

Brachetto N.

Ruchè N.

8. Opis povezave

DOCG „Ruchè di Castagnole Monferrato“

Sedem občin DOCG tvori majhno vinorodno območje v astijskem Monferratu na levem bregu reke Tanaro, v regiji, posejani z nizkimi griči, ter na območju, na katerem lapornata tla Monferrata prehajajo v pliocenske peske pokrajine Asti, kjer je sorta vinske trte ruché strogo endemična in je ni mogoče najti na drugih območjih.

Za pridelavo sortnega vina in opredelitev enološkega modela visokokakovostnega suhega vina je zaslužen predvsem župnik Luigi Cauda, ki je v 60. letih prejšnjega stoletja deloval v Castagnolu.

9. Bistveni dodatni pogoji (pakiranje, označevanje, ostale zahteve)

Sistemi zapiranja

Pravni okvir:

nacionalna zakonodaja.

Vrsta dodatnega pogoja:

dodatne določbe o označevanju.

Opis pogoja:

za kategorijo „Ruchè di Castagnole Monferrato“ je dovoljeno uporabiti vse vrste zamaškov, odobrene v skladu z veljavno zakonodajo, razen kronastega zamaška.

Za pakiranje vina „Ruchè di Castagnole Monferrato“ z izrazom „Riserva“ je dovoljena izključno uporaba enodelnega plutovinastega zamaška.

Povezava na specifikacijo proizvoda

https://www.politicheagricole.it/flex/cm/pages/ServeBLOB.php/L/IT/IDPagina/15369

(1) UL L 9, 11.1.2019, str. 2.